A következő szezonnak szintén a dél-afrikai versenyzővel vágtak neki, Bobby Rahal csak az utolsó két versenyen vett részt. Ez az év már korántsem volt olyan sikeres, mint az előző, bár dobogós helyezéseket így is sikerült szerezniük. 1979-re egy új versenyzővel, az egyszeres világbajnok James Hunttal próbálták meg az 1977-es formát, ám ez nem sikerült. A csapat és saját sikertelensége miatt Hunt Monacóban visszavonult végleg a sporttól és helyét egy későbbi világbajnok, Keke Rosberg foglalta el. Miután a fiatal finnek sem sikerült a pontszerzés a következő futamokon, a csapat kiszállt a Formula–1-ből.